b'\n_START_ARTICLE_\nSerpent\n_START_PARAGRAPH_\nSerpent je zgodovinsko leseno basovsko trobilo, sorodno cinku. Leta 1590 naj bi ga v Auxerru (Francija) izna\xc5\xa1el kanonik Edm\xc3\xa9 Guillaume. Oblika serpenta je podobna ka\xc4\x8di (od tod tudi ime), zavita, koni\xc4\x8dno bru\xc5\xa1ena cev, je praviloma izdelana iz orehovine, izjemoma je kovinska. V zgornji, o\xc5\xbeji del cevi, je name\xc5\xa1\xc4\x8dena pravokotno zvita kovinska cevka, ki dr\xc5\xbei ustnik. Ustnik je narejen iz ro\xc5\xbeevine (\xc5\xbeivalskih rogov, slonovine), redkeje iz kovine. Je kotlaste oblike in je podoben ostalim trobilnim ustnikom. _NEWLINE_Glasbilo se je v splo\xc5\xa1ni uporabi ohranilo do 19. stoletja.'